Daerah di Brunei

Daerah ialah bahagian pentadbiran utama Brunei. Negara tersebut terbahagi kepada empat buah daerah, iaitu Brunei-Muara, Belait, Tutong dan Temburong. Temburong ialah sebuah eksklaf; ia secara fizikal terpisah daripada tiga daerah lain oleh Teluk Brunei dan negeri Sarawak, Malaysia. Setiap daerah mempunyai sebuah bandar sebagai pusat pentadbiran dan ekonomi utama, termasuk Brunei-Muara, di mana pusat utamanya ialah Bandar Seri Begawan, sebuah bandar raya dan ibu negara.

 Sejarah 
Negara Brunei sebelum ini mempunyai enam buah daerah, iaitu Brunei, Muara, Limau Manis (juga dikenali sebagai Ulu Brunei), Tutong, Belait dan Temburong. Pada 1908 Brunei dan Limau Manis digabungkan, dan pada 1938 daerah-daerah ini disusun semua membentuk empat daerah yang terkini.

 Pentadbiran 
Setiap daerah ditadbir oleh Jabatan Daerah, di mana Jabatan Daerah ialah jabatan pemerintah di bawah Kementerian Hal Ehwal Dalam Negeri. Ketua bagi setiap jabatan ini ialah Pegawai Daerah dan dilantik oleh pemerintah.

Sesebuah daerah dibahagikan kepada mukim, dan seterusnya setiap mukim mempunyai beberapa buah kampong. Setiap Jabatan Daerah menguruskan mukim dan kampong di bawah daerah masing-masing.

 Daerah 
DaerahIbu daerahPenduduk(2016 census)Kawasan(km)Kawasan(batu persegi)Kepadatanpenduduk (km)NombormukimBrunei-MuaraBandar Seri Begawan(juga ibu negara Brunei)289,63057118BelaitKuala Belait69,0622,7278TutongPekan Tutong48,3131,1668TemburongPekan Bangar10,2511,3065

Peta

Lihat juga
ISO 3166-2:BN

 Rujukan 



Pautan luar
 Districts of Brunei on Statoids.com


Kategori:Bahagian pentadbiran di Brunei
Brunei, Daerah
Brunei 1
Daerah, Brunei
Kategori:Senarai berkaitan geografi Brunei